GiliGold/VAD_KnessetCorpus huggingface dataset:
יפעת רווה:  וככל שאנחנו נקבל את האישור של משרד הבריאות אז אנחנו - - - בדבר הזה, אנחנו - - - עבירה מנהלית זה בהחלט - - -
לזכויות הילד):  משרד האוצר נמצא פה? בבקשה
לזכויות הילד):  קובי?
קובי בוזו: בוקר טוב, קובי בוזו רשות המסים מהחטיבה לתכנון וכלכלה
קובי בוזו:  בדיון הקודם שהשתתפתי אז באמת נתתי סקירה על המיסוי ועל הצווים והשתלשלות, גם הזכרת בוועדת כספים, כרגע יש צו שמטיל מס על הסיגריות האלקטרוניות, הצו הוא בתוקף עד סביבות אמצע מאי כי דרוש אישור של ועדת כספים
קובי בוזו:  זאת אומרת אם לא יאושר הצו בוועדה כספים, הצו ייפול באמצע מאי ולא יהיה מס על הסיגריות האלקטרוניות
קובי בוזו:  לכן אני אקצר, אם אתה שואל על המלצות אז קודם כל - - -
לזכויות הילד): מתי זה אמור לבוא לוועדת כספים?
קובי בוזו: מתי שיקבעו
לזכויות הילד): קובי, זה מס מופחת ביחד לסיגריות?
קובי בוזו: כן
לזכויות הילד): איך זה אמור לבוא לוועדה?
קובי בוזו: אנחנו הגשנו את זה לוועדת הכספים, ביקשנו - - -
לזכויות הילד): כן אבל אתם כשביקשתם, ביקשתם מס מופחת?
קובי בוזו: כן, שר האוצר חתם על צו מופחת בחודש פברואר האחרון
טלי גוטליב: קודם כל תאריכו את הצו זו לא בעיה
לזכויות הילד): הצו הזה הוא עד אמצע מאי, זה מה שאתה טוען?
קובי בוזו: כרגע הוא בתוקף עד אמצע מאי כי הוא דרוש אישור ועדה
קובי בוזו:  אם יהיה אישור של הוועדה עד אמצע מאי, אז הצו - - -
לזכויות הילד): לכם יש המלצה להשוות את זה לסיגריות?
קובי בוזו: כרגע שר האוצר חתם על הצו בחודש פברואר
לזכויות הילד): ברור לי, השאלה אם לרשות המיסים יש המלצה להעלות את המס או להשוות אותו לסיגריות?
אפרת אפללו: ההמלצה היא מקצועית של משרד הבריאות ביחד, אנחנו המלצנו מקצועית, זה נייר העמדה שלנו המקורי להשוות
לזכויות הילד): חברים, אני שואל שוב
לזכויות הילד):  תראו, משרד הבריאות נמצא פה וביקש להשוות את זה לסיגריות
לזכויות הילד):  מה עמדת רשות המיסים או משרד האוצר? להשוות או לא?
קובי בוזו: שר האוצר חתם
לזכויות הילד): לא, ברור לי שהוא חתם
לזכויות הילד):  אבל לקראת הדיון במאי, מה הבקשה או ההמלצה שלכם? אם אין לכם, תגידו שאין
קובי בוזו: אז הצו שכרגע בתוקף זה הצו - - -
לזכויות הילד): ברור לי שהוא בתוקף
קובי בוזו: לא, זה הצו שיעלה בוועדה
לזכויות הילד): סליחה, הצו הוא בתוקף עד אמצע מאי, נכון?
לזכויות הילד): האם אחרי מאי יש לכם המלצה להשוות את הסיגריות ואת הסיגריות האלקטרוניות למס הרגיל?
טלי גוטליב: זה לא צריך להיות המלצה של רשות המיסים, רשות המיסים לא ממליצה מה גובה המס
לזכויות הילד): מה עמדתם בנוגע למס? אין להם עמדה, אוקיי
קריאה: אין להם עמדה בזה
קובי בוזו: זה לא שאין לנו עמדה, - - -
לזכויות הילד): ברור לי
קריאה: אבל יש מקום עד הוועדה הזאת לבוא, אמירה אפילו מפה, שצריך להעלות אותו חזרה, להשוות
לזכויות הילד): אוקיי תודה רבה, תודה
לזכויות הילד):  חברים, מי עוד לא ?
אריה דולצ'ין: אירה טולצ'ין מקדמת בריאות של האגודה למלחמה בסרטן
אריה דולצ'ין:  חייבת לחברת הכנסת פה שתי מילים על המחקרים, אני רק אעבור על זה זריז, אספנו את זה מכל העולם
אריה דולצ'ין:  נזקים לריאות גם מבחינה חימצונית, גם מבחינה דלקתית
אריה דולצ'ין:  מערכת חיסון גם בשימוש חד פעמי יש נזק למערכת החיסון, נזק לחלל הפה, שינוי ב-DNA שיכול לגרום להתפתחות של - - -
לזכויות הילד): יש לי בקשה, נושא הנזקים ידוע לכולם
לזכויות הילד):  הבקשה שלי זה המלצות ויש לך שתי דקות בלבד
אריה דולצ'ין: בסדר גמור, אז אנחנו ומדברים היום על התוכנית הלאומית שצריכה להיות
אריה דולצ'ין:  אנחנו יודעים שיש תוכנית משרד הבריאות בשיתוף פעולה עם משרד החינוך, ואנחנו רואים כמה גורמים מעורבים כאן וצריכים לשלב ידיים על מנת שזה יקרה, על מנת שבאמת המגיפה הזאת תיעצר, כי אנחנו נלחמים בכוחות שככל הנראה גדולים עלינו
אריה דולצ'ין:  גם כוחות שיווקים, גם כאלה שהם לא מאוד מוסריים וגם הכוח של בני נוער, כמו שטלי גוטליב חברת הכנסת הציגה פה ואמרה
לזכויות הילד): תפקיד הוועדות זה לעשות את הטוב ביותר למען הילדים
אריה דולצ'ין: בדיוק
לזכויות הילד): עם כל הכבוד לכוחות מסביב
אריה דולצ'ין: ולכן אנחנו אומרים שאנחנו, אם כולנו נשלב פה כוחות ותהיה כאן תוכנית לאומית מתוקצבת ונעבוד ביחד, ביחד עם הרשויות המקומיות, ביחד - - -
לזכויות הילד): שואלים איפה התוכנית הזאת? את אומרת שיש תוכנית לאומית
אריה דולצ'ין: קודם כל יש תוכנית למניעת עישון לאומית שמונחת במשרד הבריאות על שולחנו של שר הבריאות, זה קודם כל יש תוכנית שקיימת
אריה דולצ'ין:  דבר שני, צריך היום תוכנית שתהיה ממוקדת סיגריות אלקטרוניות
לזכויות הילד): דקה, ד"ר אפרת, אומרים שיש פה תוכנית לאומית לגבי - - -
אפרת אפללו: יש מתווה שהגישה הקואליציה למניעת עישון בגלל חילופי שלטון במשרד הבריאות טרם נידונה, אבל אני רוצה להגיד שמנכ"ל משרד הבריאות הורה לי לכנס ועדה שתדון ותעסוק בנושא העישון
לזכויות הילד): אפשר לקבל טיוטה?
אפרת אפללו: של המתווה? יכולים להעביר
אריה דולצ'ין: בוודאי, הקואליציה, הנציגים יעבירו את המידע
אריה דולצ'ין:  עוד דבר, לאסור טעמים, כי זה הדבר הכי ציני שיש לכוון את זה לבני נוער
אריה דולצ'ין:  FDA אסר כבר ב-2020
אריה דולצ'ין:  לחקור את השוק, לאכוף, לראות מה נמכר
אריה דולצ'ין:  בבריטניה נמצא היום השבוע, התפרסמה כתבה על כך שעשו פיקוח על השוק וגילו שמה שנמכר, כמו שאמרה מקודם חברת הכנסת, לגמרי לא עומד בסטנדרטים של מה שאנחנו מציבים שאמור להימכר, ותודה לכם על הוועדה הזו
לזכויות הילד): תודה רבה
לזכויות הילד):  שירה כסלו, בבקשה
שירה כסלו: תודה, שלום
שירה כסלו:  שירה כסלו מנכ"לית המיזם למיגור העישון
שירה כסלו:  ראשית אני מודה ליושבי הראש על קיום הדיון המאוד מאוד חשוב על זה
שירה כסלו:  ואני רוצה להגיד שני דברים ישר ללכת להמלצות, לסוף
לזכויות הילד): מצוין
שירה כסלו: אחד, קיים בשוק כרגע מוצר שהשימוש שלו גרם לקריסת ריאות של ילד בן 16
שירה כסלו:  צריך לוודא שאין עוד יחידות של המוצר הזה כרגע בשוק
שירה כסלו:  בדיוק בשביל זה, הרי אין פה אף אחד שיעשה ריקול
שירה כסלו:  תבינו, יש כרגע מוצר שגרם לקריסת ריאות של ילד בן 16
שירה כסלו:  סליחה שאני חוזרת על זה
שירה כסלו:  מכיוון שאין במדינת ישראל כרגע רגולטור למוצרים האלה, צריכה לקום חקירה, בדיוק כמו שאמרה הרפ"ק כאן, צריכה להיות חקירה משטרתית שתחקור, אחד מה בדיוק המוצר, מה הייתה התכולה של חומרים בו? מאיפה הוא יוצר? איך הוא שווק לכאן? איך הוא הגיע לידיים של נער בן 16? אוקיי?
לזכויות הילד): ד"ר אפרת זה מאוד מאוד חשוב לכם
שירה כסלו: צריכה להיות פה חקיקה
שירה כסלו:  אני לא מדברת על החקירה של משרד הבריאות
שירה כסלו:  אנחנו מדברים - - -
טלי גוטליב: אבל זה במסגרת חקירת סיבת מוות, זה משהו אחר
קריאה: זה לא סותר
לזכויות הילד): חברים תנו לשירה להמשיך
לזכויות הילד):  אני רק אמרתי את תשומת לב של משרד הבריאות כי זה מאוד מאוד חשוב, כי אם צריך לאסור דבר כזה, אז משרד הבריאות יכול לאסור דבר כזה
אפרת אפללו: יש סמכויות שיש למשרד הבריאות כרגולטור על המוצרים האלה, ויש כאלה שאין
שירה כסלו: ולצערי הרב, ד"ר אפרת אפללו צודקת, אין למשרד הבריאות סמכות לאסור את המוצר הזה
שירה כסלו:  זו חלק מהבעיה
קריאה: יש, יש סמכות
קריאה:  ואני הולך לפרט את זה, יש
שירה כסלו: ולכן צריכה להיפתח חקירה משטרתית בשביל לוודא שהמוצר הזה, אם יש פה מכולה שלמה שהגיעה, לא יגיע לעוד ילדים
שירה כסלו:  זה אחד
שירה כסלו:  המוצר הספציפי שגרם לקריסת ריאות של ילד
שירה כסלו:  הדבר השני, יושבים פה אנשים, חברי כנסת, חברי כנסת לשעבר, אנשי מקצוע שבמשך שנים מטפלים בנושא של סיגריות אלקטרוניות
שירה כסלו:  יש לנו חוק איסור פרסום, יש לנו חפיסות אחידות, יש לנו איסור של הריכוז של הניקוטין, יש לנו איסור של מכירה לקטינים, יש לנו גם אפילו מס מסוים מאוד קטן על
שירה כסלו:       ועדיין, מרגע שסיגריות אלקטרוניות נכנסו למדינת ישראל, הם נמצאות בעלייה בשיעורי העישון של בני נוער וצעירים
שירה כסלו:  אני אגיד יותר מזה, יש לנו ירידה בגיל, כולכם ראיתם את הנתונים אני לא צריכה להסביר עליהם, אבל אני אגיד עוד נקודה כי דיברו על זה עם הסיפור של הגמילה
שירה כסלו:  יש לנו בשלוש השנים האחרונות ירידה בשיעורי הגמילה של מבוגרים כתוצאה מסיגריות אלקטרוניות, למה? כי הם מעדיפים ללכת לחלופה היותר קלה מאשר להיגמל
שירה כסלו:  ובדיוק מהסיבה הזאת, מה שצריך לקרות כרגע במדינת ישראל בשביל לעצור את המגיפה הזאת, זה איסור מוחלט של שיווק ומכירה של סיגריות אלקטרוניות בדיוק כמו שעשו עוד 47 מדינות בעולם
שירה כסלו:  תודה
בועז ביסמוט: תרשה לי רק, לפי מה שאת אומרת, אז עכשיו הסיגריה האלקטרונית מחבלת בעבודתך עמוס האוזנר, מה אתם עושים?
גדעון האוזנר: הסיפור שלי הוא כזה
גדעון האוזנר:  אני אתחיל באמת בהמלצה
גדעון האוזנר:  עו"ד עמוס האוזנר, יושב ראש המועצה הישראלית למניעת עישון
גדעון האוזנר:  המסגרת המשפטית שאליה מתייחסת ההמלצה הראשונה שלי היא סעיף 55ד' לפקודת הרוקחים שמטפלת בחומרים מסוכנים
גדעון האוזנר:  אומר לנו הסעיף כך, שר הבריאות רשאי לאסור ייצור, יבוא או שיווק של מוצר הגורם או העלול לגרום סיכון בריאותי חמור
גדעון האוזנר:       אני מבקש מהוועדה הזאת שתפנה לשר הבריאות שיבדוק את אפשרות הפעלת סמכותו לפי הסעיף הזה
גדעון האוזנר:  הסעיף הזה נחקק בשנת 1993 כאשר היו שמועות שהפטמות של מוצצים הן מסרטנות
גדעון האוזנר:  לא היו, אבל סמכות ניתנה
גדעון האוזנר:  מאוחר יותר בשנת 2016 נחקק סעיף משלים לסעיף 55ד', שאומר לשם הפעלת סמכותו של שר הבריאות לסעיף 55ב' ו-ד' רשאי שר הבריאות או מפקח שהוסמך, לדרוש מיצרן או יבואן של מוצר שלגביו קיים חשש סביר על חומר רעיל, כל מידע הדרוש אודות המוצר או לרבות תכונותיו או רכיביו
גדעון האוזנר:  יש הוראה נוספת באמת שומרת על החשאיות של המידע שנמסר בצורה הזאת
גדעון האוזנר:  ולכן ההמלצה הראשונה שלי לפנות לשר הבריאות, למנכ"ל משרד הבריאות ולראש שירותי בריאות הציבור, שהם ימנו מישהו שתהיה לו הסמכות לפעול לפי סעיפים 55ד' ו-55ה'
גדעון האוזנר:  זאת ההמלצה הראשונה שלי
קריאה: 55ד' רבתי, טוב אני אתייחס, כן זה לא אותו סעיף
גדעון האוזנר: ד' רבתי
גדעון האוזנר:  עכשיו ההמלצה השנייה שלי, בשבוע שעבר ניתן פסק דין בארצות הברית, בתביעות נגד יצרן של אחד המוצרים האלה, לתשלום פיצויים בשווי של חצי מיליארד דולר
גדעון האוזנר:  ולכן, ההמלצה השנייה שלי היא שגם בישראל רשויות המשפט יבדקו את האפשרות להגשת תביעות משפטיות כנגד החברות של המוצרים האלה, כדי שהן יכבדו במדינת ישראל את החוק, ויפצו את הציבור על הנזק שהם כבר גרמו
גדעון האוזנר:  אין שום סיבה שבארצות הברית מפצים על הנזק, ובישראל אין מפצים על הנזק
גדעון האוזנר:  אגב, לחידוד מה שאמרתי קודם ובהתייחס לדברים שאמרה חברת הכנסת גוטליב, סעיף 55ד' איננו מדבר על שימוש במוצר, הוא מדבר על שיווק המוצר ולא על השימוש בו
טלי גוטליב: אבל אם אתה אוסר שיווק, זה משפיע על השימוש
גדעון האוזנר: אינני מכוון לשימוש
טלי גוטליב: אתה רוצה לאסור שיווק באופן מוחלט מכוח פקודת הרופאים
גדעון האוזנר: מכוח פקודת הרוקחים
טלי גוטליב: אתה לא יכול כי החומר הרעיל מוגדר בחוק חומרים רעילים, שתכף אני אגדיר לך בדיוק את  הדיוק שלו, ולא נכנס שם טבק או ניקוטין עם כל הכבוד, זה לא ככה
גדעון האוזנר: הוא כן נכנס
גדעון האוזנר:  סליחה, את מפנה לסעיף אחר, זה לא נכון
גדעון האוזנר:  כי סעיף 55ד' - - -
טלי גוטליב: אנחנו לא יכולים לאסור גורם שיווק, די
גדעון האוזנר: סעיף 55ד' מפנה לסעיף 55ב' שהוא מדבר על מוצר לשימוש אישי או ביתי
גדעון האוזנר:  אם יש לנו משהו שהוא שימוש אישי או ביתי, זהו המוצר של הסיגריות האלקטרוניות
גדעון האוזנר:  ולכן, ההמלצה שלי שוב, היא לפנות למשרד הבריאות שימנה מישהו שיהיה אחראי לפעילות בנושא הזה
גדעון האוזנר:       ההמלצה השנייה, כפי שאמרתי, הייתה בנושא התביעות המשפטיות
גדעון האוזנר:  ההמלצה השלישית שלי גם היא מכוונת למשרד הבריאות, והיא עוסקת בנקודה הבאה, מאז שנת 2019 כבר הוזכר פה התיקון לחוק איסור הפרסומת, שם נאמר שכל האיסורים שקשורים לעישון במניעת עישון במקומות ציבוריים חלים גם על סיגריות אלקטרוניות
גדעון האוזנר:  עכשיו, הציבור לא יודע את זה, למה הציבור לא יודע את זה? מכיוון שהשילוט - - -
אפרת אפללו: עמוס, הבטחתי לך שאני מטפלת בזה
אפרת אפללו:  זה לא הוגן
אפרת אפללו:  אנחנו מתקדמים עם זה, זה לא הוגן
גדעון האוזנר: בסדר, אבל חבר הכנסת ביסמוט בישיבה הקודמת הוא אמר שכשהוא טס לארץ הוא ראה שלט שאיסור העישון מתייחס גם לסיגריות אלקטרוניות, ולכן ההמלצה שלי היא, שמשרד הבריאות, ואני אשמח מאוד אם הוא מטפל בזה זה מצוין, ההמלצה שלי היא שמשרד הבריאות יפעיל, ובכל ההקדם, אולי רצוי לפני יום הבריאות העולמי ללא עישון ב-31 במאי, את סמכותו כך שתקנות השילוט יכללו איסור עישון סיגריות אלקטרוניות
גדעון האוזנר:  שלוש המלצות
בועז ביסמוט: תודה רבה, חבר הכנסת עטאונה
יוסף עטאונה: תודה רבה, אני קודם כל מברך על הישיבה והדיון המאוד חשוב
יוסף עטאונה:  ואני אגש ישירות להמלצות כי הגעתי גם באיחור לדיון, וההמלצה הראשונה לגבי המקרה הספציפי של הנער, המקרה המצער שנפטר, ולכן אני חושב שיש מקום כן לבדוק את הסיבה הישיבה אם הסיגריה האלקטרונית הספציפית שהביאה לתוצאה הנוראית, האם היא קיימת עדיין בשוק והיא מסתובבת והיא יכולה להגיע לבני נוער אחרים? ולכן, יש מקום של התערבות מיידית וישירה לבדיקה הספציפית, והאם זה קיים ויכול לסכן עוד בני נוער?      והדבר הנוסף, לפי דעתי, זה הכישלון של מערכת החינוך בכלל וכל הנושא של העישון ושימוש בסמים במערכת החינוך לאורך שנים, לפי דעתי, הנושא הזה לא מוצא את התשובה הנכונה מבחינת מערכת החינוך ותוכניות לימודים וחינוכיות, ומערכת החינוך היום נתקלים בזה, בנושא של עישון והסכנות שלו ואיך מחנכים בני נוער וילדים לסכנות שטמונות בזה, לא מקבל מספיק דגש
יוסף עטאונה:  ולכן, חשוב מאוד שהנושא הזה גם יהיה חלק מתוכנית הלימוד, תוכנית החינוך הקיימת במערכת החינוך בצורה מאוד מאוד רצינית
יוסף עטאונה:       הדבר הנוסף הוא גם הנושא שאפשר לקשור את זה גם ליועצים חינוכיים שנמצאים בבתי הספר, שהיינו בדיון אחר על המחסור שקיים, ולפי דעתי גם לזה יש הקשר כי היועצים, זה חלק מהתוכניות שלהם במערכת החינוך
בועז ביסמוט:  חגי לוין ואחר כך נסכם
חגי לוי: אני מכיר אישית את ריני קלר, אימו של מידן קלר זכרו לברכה
חגי לוי:  הייתי אצלה בניחום אבלים שלשום, היא ביקשה למסור לכל הנוכחים בדיון ולכל עם ישראל, אנחנו חייבים לעשות הכל כדי למנוע את נזקי העישון בקרב ילדים בישראל
חגי לוי:  היא מקווה שמהטרגדיה שלה לפחות יימנעו מקרים נוספים
חגי לוי:       יש הרבה מה לעשות, צריך פשוט ליישם את החוקים הקיימים קודם כל
חגי לוי:  אנחנו כיום מפקירים את הילדים במדינת ישראל
חגי לוי:  אין אכיפה על איסור המכירה, לא בנקודות המכירה ולא במקומות אחרים
חגי לוי:  אין אכיפה של איסור הפרסום, אנחנו רואים הפרות חוזרות ונשנות
חגי לוי:  מי שמוכר סיגריה לקטין הוא עבריין ורוצח, ולא ייתכן שאנחנו לא עושים כלום בנושא הזה
חגי לוי:  אני מבקש מכם כוועדה, וטוב שיזמתם את דיון החירום הזה, יש עכשיו הזדמנות פז, שר הבריאות שהוא גם שר הפנים, אני מבקש ממכם תזמנו אותו לדיון דחוף מיד עם כניסתו לתפקיד, הוא יכול בשני התפקידים שלו לעשות עכשיו, ליישם את התוכנית הלאומית, את החלטת הממשלה מ-2011 שלא יושמה עד היום, ולנקוט בכלים החוקיים הקיימים כדי לדאוג שלא ימכרו לילדים במדינת ישראל
חגי לוי:       שמעתי את דבריה של חברת הכנסת גוטליב, נכון, ההורה לבד לא יכול למנוע, אבל אתם כמחוקקים ואתם כממשלה בוודאי יכולים למנוע את אותם נזקים ש-8,000 ישראלים מתים מהם כל שנה
חגי לוי:       לגבי הסיגריה האלקטרונית, היינו בעשרות דיונים בכנסת בעניין הזה
חגי לוי:  יש החלטה גורפת בהתאם להחלטה המקצועית להתייחס לכל המוצרים אותו דבר
חגי לוי:  יש עדיין לקונות, בתחום המיסוי אין שוויון, בתחום השילוט אין מספיק שילוט בעניין הזה
חגי לוי:  את כל הלקונות האלה צריך לתקן ומיד
חגי לוי:  אנחנו יכולים למנוע מקרים נוספים, זאת חובתנו
חגי לוי:  תודה
בועז ביסמוט: תודה רבה
בועז ביסמוט:  לפני הסיכום עופר כסיף רצית להוסיף משהו?
עופר כסיף: כן, היה לי מאוד חשוב להגיד ממש ב-30 שניות להתייחס לדבר אחד שמאוד מאוד חרה לי שאמרה חברת הכנסת גוטליב שזה הנושא של פגיעה באוטונומיה
עופר כסיף:  האוטונומיה של האדם היא לא רק מה האדם בוחר ומה האדם רוצה, אלא גם באלו תנאים הוא בוחר ורוצה? וכאשר מסתירים ממנו מידע, כפי שנאמר קודם, הוא בעצם לא בוחר באופן אוטונומי, ויש גם פסיקה של בית המשפט בעניין הזה, שאומרת שהייתה פגיעה באוטונומיה של אדם בעניין רפואי משום שנשלל ממנו מידע רלוונטי
עופר כסיף:  גם באוטונומיה הנושא דנן פוגע
עופר כסיף:  תודה רבה
דבי ביטון: ואני אוסיף שמדובר בקטינים, ויש פה אחריות מאוד כבדה לוועדה הזו, ולכן יש צורך גם להתחשב
טלי גוטליב: אז קודם כל יש לי זכות תגובה
טלי גוטליב:  אחד אני רוצה פה לומר שני דברים
טלי גוטליב:  ביקשו לעשות שימוש בפקודת הרוקחים בסעיף 55ד' לאסור שיווק וכו'
טלי גוטליב:  עם כל הכבוד אין סמכות
טלי גוטליב:  רגע, אדוני יקשיב פשוט, מה לעשות הסתכלתי בחוק חשבתי שאני לא זוכרת
טלי גוטליב:  יש שם הגדרה של מה זה חומר מזיק, זה מפנה
טלי גוטליב:  אז לא, אני מבהירה פה לאזרחי מדינת ישראל לא מתווכחת
טלי גוטליב:  עם כל הכבוד יש הפניה למה זה חומר מזיק בתוספת, הפניה לחוק חומרים רעילים מה זה חומר רעיל, יש בתוספת השנייה
טלי גוטליב:  אני לא מתווכחת איתך אדוני
טלי גוטליב:  לא מתווכחת
לזכויות הילד): יש לי בקשה, אנחנו לא מתווכחים, היא אומרת את שלך, אתה אמרת את שלך
לזכויות הילד):  יש לה זכות תגובה
טלי גוטליב: אדוני היו"ר אני מבקשת לקרוא לסדר
לזכויות הילד): רשמנו את הדברים שלך, ונרשום גם את הדברים שלה
טלי גוטליב: אני אמרת את הדברים, אני לא צריכה היתר ממך לדבר, היתר קיבלתי
טלי גוטליב:  אדוני הבנתי ואני עדיין לא צריכה ממך היתר למה שאני אומרת עם כל הכבוד
טלי גוטליב:  אז אדוני תתאפק
לזכויות הילד): עמוס האוזנר אני מבקש לא להפריע לחברת כנסת
טלי גוטליב: כל הכבוד
טלי גוטליב:  אני רוצה להבהיר שרעל מוגדר בחוק חומרים רעלים בתוספת השנייה
טלי גוטליב:  אני לא ראיתי ניקוטין מוגדר שם
טלי גוטליב:  הדבר שמצאתי פה פתרון מהוועדה החשובה היום, זה מה שאמרה היועמ"שית רפ"ק טל פז
טלי גוטליב:  מה שהיא אמרה אמרה נכון, אלו עבירות מנהליות שצריך לתקף אותן לכדי אכיפה
טלי גוטליב:  החוק קיים, החוק נכון, החוק מאוזן, צריך לאכוף אותו, בין אם זה ברשות המקומית ובין אם זה אכיפה אחרת, כך נכון, החוק תדעו לכם שהוא מאוד מאוד סדור, ושיהיה ברור מחובתנו להוציא מפה את המשפט הבא, סיגריות אלקטרוניות הן סיגריות לכל דבר ועניין
טלי גוטליב: יש בורות בעניין הזה, צריך לדברר את זה, צריך להדהד את זה, שיהיה ברור שהוראות החוק חלות גם על סיגריות רגילות וגם על אלקטרוניות, ובא לציון גואל
טלי גוטליב:  נא לדאוג לאכיפה
אלי אפללו: תודה רבה טלי
אלי אפללו:  בבקשה חיים
אלכסנדר בורוכוב: אני לא חיים, אני ד"ר אלכס בורוכוב
לזכויות הילד): אה, בבקשה
אלכסנדר בורוכוב: כנראה הנרקולוג הפסיכיאטר היחיד פה שיושב פה מטעם משרד הבריאות ואני רציתי להגיד בקצרה כמה דברים שלא נגעו בהם
אלכסנדר בורוכוב:  דבר ראשון, הוכח שיש תלות נפשית לסיגריות אלקטרוניות
אלכסנדר בורוכוב:  יש ניקוטין או אין ניקוטין, יש, הוכח בספרות וגם בפרקטיקה
אלכסנדר בורוכוב:       דבר שני, שימוש בסיגריות אלקטרוניות נותן גם פתח, מה שאפשר להגיד להתחיל, גם לשימוש של כל החומרים הפסיכואקטיביים שאפשר לעשן
אלכסנדר בורוכוב:  זאת אומרת, קוקאין, קנאביס, הרואין, פינק קוקאין וכל מיני סוגים אחרים
אלכסנדר בורוכוב:       דבר שלישי שלא דיברו עליו, זה מנתונים אירופאיים, זה לא מנתונים אמריקאיים, זה מ-239 מקרי סיבוכים מהעישון הזה
אלכסנדר בורוכוב:  58% התפוצץ המכשיר בפנים בגלל זה
אלכסנדר בורוכוב:  אני חושב שהנרקולוגים חייבים להיות מעורבים במתן סיגריות אלקטרוניות למבוגרים, כי זו אשליה שזה בן אדם שרוצה להפסיק לעשן ומעשן את זה, זה רק תחליף בזמן הטיסה, בזמן שדה התעופה, כל מיני דברים כמו מקומות ציבוריים
אלכסנדר בורוכוב:  זה דבר ראשון
אלכסנדר בורוכוב:       כן חייבים להיות בכל קופות החולים פליירים על הנזק שאפשר לקבל מסיגריות אלקטרוניות
אלכסנדר בורוכוב:  ברור שאיסור מוחלט, מכירה לילדים ונוער עם קנסות משמעותיים במקום, כי זה עניין מאוד מסוכן
אלכסנדר בורוכוב:  ועוד דבר, כדאי לעשות הרצאות גם בבתי הספר, לא דיברו על זה, להורים, להוסיף ולהסביר, כי רק אומרים שילדים לא טובים, ההורים אשמים שהם לא מסתכלים על זה
אלכסנדר בורוכוב:  לתודה רבה
לזכויות הילד):  אוקיי, נציג חיים בזום, הוא נמצא בזום? הוא כבר לא שם, אנחנו מסכמים
לזכויות הילד):  תודה רבה
לזכויות הילד):  אנחנו רוצים לסכם
סימא ווצלר: אני מהמרכז לשלטון מקומי, אני יכולה רק לתת?
לזכויות הילד): נכון, שכחנו אותך
לזכויות הילד):  בסדר גמור, סליחה
סימא ווצלר: איך אפשר לשכוח? אז קודם כל אני רוצה להגיד שיש לנו חוברת מאוד מפורטת על עיר נקייה מעישון, על כל ההסברה והאכיפה ועל לבדוק החוקים והתקנות
סימא ווצלר:  מה שאני מבקשת זה לתת שיניים לכל הפקחים העירוניים כדי שכמו שזה מקובל לתת דוחות חניה, זה יהיה מקובל לתת דוחות למעשנים
סימא ווצלר:  אני אגיד גם סיגריות למרות שזה לא העניין פה, אבל גם על הסיגריות האלקטרוניות
סימא ווצלר:  תודה רבה
לזכויות הילד): תודה
לזכויות הילד):  אני רוצה לסכם
פאתן ג'טאס: אפשר רק משפט אדוני היושב ראש? רק משפט אחד
פאתן ג'טאס: אני פאתן ג'טאס מנהל הפעילות של האגודה למלחמה בסרטן בחברה הערבית
פאתן ג'טאס:  תוכנית, יש הרבה תוכניות
פאתן ג'טאס:  השאלה העיקרית אם בריאות הציבור כל יום בישראל מתים כ-22 איש מהעישון
פאתן ג'טאס:  האם אפשר שזה יעלה לסדר היום האמיתי גם של הבית הזה, גם של הממשלה? לפי דעתי זה הדבר העיקרי
לזכויות הילד): 100%, תודה רבה
לזכויות הילד):  אנחנו רוצים לסכם, קודם כל תודה רבה לחברי בועז ביסמוט חבר הכנסת, על הישיבה המשותפת
לזכויות הילד):  אנחנו גם נפעל ביחד להעלאת הנושא הזה והמודעות במליאת הכנסת
לזכויות הילד):  אנחנו נפנה גם ביחד לשרים ולמשרדים הרלוונטיים בנושא הזה
לזכויות הילד):       תראו, בהתחלה הייתה לי חשיבה שבאמת לאסור לחלוטין את השימוש ולהכניס אותו לחוק, אבל יש פה בעיה מסוימת שלא הייתי רוצה לראות ילד, ולא משנה מה הגיל שלו, שהוא באשמה פלילית כזאת או אחרת
לזכויות הילד):  ולכן, מי שמשווק הוא הפושע, הוא העבריין
לזכויות הילד):  חברים, זכותנו עכשיו לדבר, אני מבקש
לזכויות הילד):       חברי ביסמוט בועז הוא פתח את הדברים בצורה רצינית ואני רוצה לסכם אז אנא אל תפריעו לנו
לזכויות הילד):  אז תראו, הנושא הזה הוא נושא באמת של חיים ומוות
לזכויות הילד):  נאמר פה על נושא התמכרות, נאמר פה על הרבה מאוד דברים ונזקים ללא סוף
לזכויות הילד):  ולכן, הנקודה צריכה להיות באכיפה מנהלית לילדים או לשימוש כזה או אחר, עד גיל 21 נניח, אבל כל השאר זה פשוט עבירה פלילית
לזכויות הילד):  כמו שיש באלכוהול, אסור לך לשווק את האלכוהול לקטינים, אסור לשווק בשעות מסוימות וכך הלאה, זה צריך להיות חלק מההמלצות שלנו בנושא הזה
לזכויות הילד):  אסור פשוט אסור שיווק מוחלט, מקובל
לזכויות הילד):       הנושא של המיסוי, הדבר הזה נעלה, אנחנו צריכים לפעול ביחד בנושא הזה של המיסוי
לזכויות הילד):  הנושא של טעמים, גם פה אנחנו ניכנס לנושא הזה ונאסור
אפרת אפללו: נשמח לסייע
לזכויות הילד): דבר נוסף שצוין פה, זה נושא של חינוך והסברה בבתי הספר
לזכויות הילד):  לנו מאוד חשוב לדעת איך זה מתבצע? איזה מסקנות יש? מה אתם בעצם? בסדר, אמרת אתם תעבירו לנו את התוכניות, בסדר?
תמי סלע: ומה הכלים לפי חוזר מנכ"ל?
לזכויות הילד): בסדר, ומה הכלים, בסדר? תעבירו לנו
לזכויות הילד):  חברים, תעבירו לנו את הדברים האלה
לזכויות הילד):       הנושא של גמילה, גם פה אני ביחד עם חברי בועז ביסמוט חושבים שנושא של גמילה צריך להיות על פי מרשם רופא
לזכויות הילד):  זאת אומרת אם בעצם, נניח, ילד או ילדה או לא משנה מה, עד גיל 21 ויש לו את הבעיה המסוימת וכך הלאה, אפילו גם מבוגר בעצם, שזה יהיה על פי מרשם רופא, שהשיווק לא יהיה בפיצוציות, אלא יהיה נניח בבתי מרקחת, ואז גם נמנע את הדברים האלה
לזכויות הילד):  אלו נקודות שאנחנו רשמנו לפנינו כרגע
אפרת אפללו: יש כל כך הרבה שיטות גמילה
לזכויות הילד): חברים, חברים מספיק, סליחה
אלכסנדר בורוכוב: זה מאוד חשוב שרופא נרקולוג, כי רופא משפחה לא יודע כלום
לזכויות הילד): ברור בסדר, בסדר, דקה
לזכויות הילד):  אני אתן
לזכויות הילד):  חברים, אנחנו ממש לקראת סיום בנושא הזה
לזכויות הילד):  אני אתן להשלים לחברי חבר הכנסת בועז ביסמוט, ולפני זה אושר שקלים רצה מילה, בבקשה
שקלים: אני אושר, אני רק אסכם בכמה שניות
שקלים:  ב-31 במאי בעזרת ה' יתקיים כאן בכנסת יום עיון בנושא מניעת עישון, יום ללא עישון שאני גם יוזם אותו, אז חלק גם מהסיכומים שפה אנחנו נשתדל גם ליישם באותו יום עיון
בועז ביסמוט: 100% תודה רבה אושר
בועז ביסמוט:  אז אנחנו נסכם ורק נגיד, יכולנו גם לקיים את הדיון הזה בעוד שלוש שעות ולכולם עוד היה הרבה מה להגיד
בועז ביסמוט:  נשמח, שנינו משתפים פה פעולה בנושא הזה, כדי שהדיון יהיה יעיל, אפשר תמיד לשלוח למייל של הוועדה השלי, למייל של הוועדה של ידידי פה, את הפתרונות, הצעות חוק, המלצות למיגור אותה תופעה
בועז ביסמוט:       אני חושב שבסופו של דבר נדיר מאוד בוועדות כנסת לראות תמימות דעים כפי שראינו היום להוציא כמובן כמה דיוקים וכמה תיקונים מצד ידידתי שאני מקבל תמיד בברכה
בועז ביסמוט:  דבי את רוצה להגיד משהו?
דבי ביטון: רק את ההתייחסות שלכם לתחום בזמנים
דבי ביטון:  כי מסתבר שזה משהו שכבר מתגלגל
דבי ביטון:  אז הגיע הזמן להתחיל לחתוך אין זמן
בועז ביסמוט: אני מסתכל בדיוק על חברת הכנסת לעתיד לשעבר, ואני אומר לה כאן שבאמת רמזת כשאמרת הצבת בפנינו אתגר, נשתדל להיות לא אגיד טובים יותר, אבל תכליתיים יותר, ואולי אפילו בזכות אנשי המקצוע פה, גם להיות נחרצים, גם צריך ללמוד את הנושא יותר
אלי אפללו: בוקר טוב לכולם
אלי אפללו:  הבוקר אני רוצה להתחיל עם הנתונים על ילדים שנפגעו מתחילת השנה ועד חודש אפריל
אלי אפללו:  הנתונים הם של ארגון בטרם – המרכז הלאומי לבריאות ובטיחות ילדים: מתחילת שנת 2023 נהרגו 22 ילדים בתאונות שונות
אלי אפללו:  רק בחודש אפריל נהרגו 12 ילדים – שלושה ילדים מהם טבעו למוות
אלי אפללו:  אני קורא את הנתונים על הילדים שטבעו ועובר בי רעד; חמישה נהרגו בתאונות דרכים; ילדה אחת מתה כתוצאה מחנק; ילדה אחת נהרגה מפגיעת עץ ושני ילדים נספו בשריפה
אלי אפללו:  במהלל חודש אפריל דווחו בתקשורת על 96 מקרי היפגעות ילדים, מתוכם 17 מקרים של הרעלה ושבעה מקרים של כוויה
אלי אפללו:  הרעלה – תמיד לקראת פסח אנחנו עדים לתופעה הזאת, אולי בגלל ניקיונות וחוסר תשומת לב של ההורים
אלי אפללו:       פירוט מקרי התמותה: בן שנה וחצי טבע למוות בבריכה פרטית במועצה האזורית חוף אשקלון; ילד בן 4 טבע למוות בבריכה בצימר בקצרין; בת 17 נספתה בשיטפון אליו נקלעה ברכב יחד עם אחיה הגדול; ילדה בת 9 נהרגה מפגיעת עץ שנפל במועצה האזורית בני שמעון; בת שנתיים מהצפון מתה לאחר שנחנקה מסוכריית גומי; בנות שנתיים וארבע מתו כתוצאה  משריפה שפרצה בביתן בתל שבע
אלי אפללו:       אני רוצה לקרוא גם מקרים בהם ילדים נפגעו ולפעמים אתה מזועזע מ- אני קורא לזה דמיון: בן 4 נלכד במכונת כביסה בכסייפה ואושפז במצב קשה; בן 3 נכווה קשה בעת ביעור חמץ בראש העין ואושפז במצב קשה; בת 15 נכוותה בעיניה לאחר שרוססו בספריי שלג ואושפזה במצב בינוני; בת 12 נכוותה בעיניה לאחר שרוססו בספריי שלג ואושפזה במצב בינוני; חמישה ילדים הורעלו כתוצאה מרעל עכברים בנגב, מצבם קל; ילד בן 9 נכווה ממים רותחים בבאר שבע ואושפז במצב בינוני
אלי אפללו:       לפחות חלק מהמקרים האלה אפשר היה למנוע
אלי אפללו:  תפקידנו פה בוועדה הוא לנסות להביא את זה למודעות ולחשוב מה ניתן לעשות כדי למנוע, אם זה בהצעת חוק או באמצעות תקנות, כמובן דרך המשרדים והאחראים עליהם
אלי אפללו:      הדיון היום הוא בנושא טביעת ילדים ונוער
אלי אפללו:  עינת שגיא אלפסה, נציגת בטרם, בבקשה
אלי אפללו:   אני רוצה להודות לכם על הנתונים שמסרתם ואני מאוד מעריך את זה
עינת שגיא אלפסה: אני מודה לך על שיתוף הפעולה
עינת שגיא אלפסה:  זה שיתוף פעולה ארוך שנים עם הוועדה בכלל ותענוג לעבוד מול יושב-ראש כמוך
עינת שגיא אלפסה:       לפני שאני אצלול לנתונים ומגמות, אני רוצה להזכיר את שלושת הילדים שטבעו למוות רק בחודש אפריל
עינת שגיא אלפסה:  לצערי הנתונים במצגת לא מעודכנים, אתמול נודע לנו על מקרה נוסף של ילד בן 13 משגב שלום שטבע בווילת נופש ביריחו